סרג'יו יצחק מינרבי

**סרג'יו יצחק מינרבי** (באיטלקית: **Sergio Itzhak Minerbi**; 3 באוגוסט 1929 - 2 במאי 2019) היה דיפלומט והיסטוריון ישראלי שהתמחה בחקר יחסי הכס הקדוש והיהודים בתקופת השואה.

## ביוגרפיה
מינרבי נולד ברומא לארטורו יליד פרארה, איטליה ולפאני ילידת ביאליסטוק, פולין. בתקופת שואת יהודי איטליה הסתתר במנזר ברומא ולאחריה הצטרף לתנועת החלוץ ועלה לישראל בשנת 1947. היה חבר קיבוץ רוחמה מעת עלותו ארצה ועד לשנת 1956, אז עבר להתגורר בירושלים. בין השנים 1957–1960 היה מורה לגאוגרפיה וכלכלה במכון למדריכי חו"ל בירושלים. בשנת 1960 סיים לימודי תואר ראשון בכלכלה ויחסים בינלאומיים באוניברסיטה העברית. בשנת 1967 סיים דוקטורט בהיסטוריה בסורבון.

בשנת 1961 סיקר עבור הטלוויזיה האיטלקית את משפט אייכמן ובהמשך פרסם ספר באיטלקית על המשפט.

מינרבי היה עובד משרד החוץ בין השנים 1961–1989. בין השנים 1963–1967 שירת כיועץ כלכלי בשגרירות ישראל בבריסל וסגן ראש המשלחת לקהיליה האירופית. בין השנים 1967–1971 שירת כשגריר ישראל בחוף השנהב. היה מנהל קורס צוערים במשרד החוץ. בין השנים 1978–1983 שירת כשגריר ישראל לקהילה האירופית (היום האיחוד האירופי), בלגיה ולוקסמבורג. בתפקידו זה תיעד חלק משיחות השלום עם מצרים. עם שובו לישראל מונה למפקח הכללי של משרד החוץ וסיים את עבודתו בשירות החוץ בתפקיד סמנכ"ל משרד החוץ לעניינים כלכליים. בין השאר הוביל את המגעים לביסוס הקשרים הכלכליים של ישראל עם הרפובליקה העממית של סין.

מינרבי פרסם 11 ספרים ולמעלה מ-100 מאמרים מחקריים, רבים מהם בתחום התמחותו: יחסי הוותיקן והיהודים. לאחר פרישתו ממשרד החוץ שימש חוקר בכיר במכון ליחסים בינלאומיים ע"ש לאונרד דייוויס באוניברסיטה העברית. שימש מרצה אורח למדע המדינה באוניברסיטת חיפה. מינרבי הופיע תדיר בתוכנית הרדיו "השעה הבינלאומית" ברשת ב' כפרשן בתחום התמחותו.

היה נשוי לחנה לבית ורטהיימר, אב לשלוש בנות: תמר דרמייק, ד"ר נורית מלצר-פדון וד"ר איריס מינרבי-קודיש.

נפטר ב-2 במאי 2019, והובא למנוחות בבית העלמין בקיבוץ קריית ענבים.

## ספריו
* **אנג'ילו לוי ביאנקיני ופעילותו במזרח 1918-1920**. הקיבוץ המאוחד, 1970.
* **ישראל והשוק האירופי המשותף**. ירושלים: אקדמון, 1977.
* **תמורות ביהדות צרפת**. ירושלים: ספריית שזר, 1981.
* **הוואתיקאן, ארץ הקודש והציונות: 1895-1925**. ירושלים: הוצאת יד יצחק בן-צבי, תשמ"ו-1985.
* **הכנסייה הקתולית והשואה: מה נשתנה ומה לא נשתנה**. ירושלים: הקונגרס היהודי העולמי, 1998.

* **[https://www.lindau.it/Libri/La-belva-in-gabbia La belva in gabbia] : Eichmann**. Milano: Longanesi, 1962.
* **[https://www.abebooks.com/book-search/title/l%27italie-et-la-palestine-1914-1920/author/minerbi-sergio-i/ L'Italie et la Palestine], 1914-1920**. Paris: Presses universitaires de France, 1970
* **[https://www.amazon.com/gp/product/8875732485/ref=dbs_a_def_rwt_bibl_vppi_i6 Raffaele Cantoni, un ebreo anticonformista]**. Roma: B. Carucci, 1978. 
* **[https://www.amazon.com/gp/product/0195058925/ref=dbs_a_def_rwt_hsch_vapi_taft_p1_i0 The Vatican and Zionism: conflict in the Holy Land, 1895-1925]**. Oxford University Press, 1990. 
***[https://www.amazon.com/gp/product/8880570714/ref=dbs_a_def_rwt_bibl_vppi_i5 Risposta a Sergio Romano: Ebrei, Shoah e Stato d'Israele]**. Giuntina, 1998. 
***[https://www.amazon.com/gp/product/1936274213/ref=dbs_a_def_rwt_bibl_vppi_i1 The Eichmann Trial Diary: A Chronicle of the Holocaust]**. Enigma Books, 2011. 
***[http://www.mosaico-cem.it/cultura-e-societa/libri/storia-dei-minerbi-famiglia-ebraica-ferrarese I Minerbi: Una famiglia ebraica ferrarese]**, Salomone Belforte & Ca., Livrono, 2015. 
***[https://www.ibs.it/quest-anno-a-gerusalemme-mia-libro-sergio-minerbi/e/9788874671410 Questo'anno a Gerusalemme]**, Salomone Belforte & Ca., Livrono, 2019. 


## מאמרים מקוונים
* 
* דמותו ופועלו של פיוס ה-12. מרכז המידע אודות השואה, יד ושם בית הספר המרכזי להוראת השואה
*
*הוותיקן והעם היהודי, באתר מסע אחר

## קישורים חיצוניים

* אודות פרסומיו של מינרבי
* 

## הערות שוליים

קטגוריה:שגרירי ישראל בחוף השנהב
קטגוריה:שגרירי ישראל באיחוד האירופי
קטגוריה:שגרירי ישראל בבלגיה
קטגוריה:שגרירי ישראל בלוקסמבורג
קטגוריה:היסטוריונים ישראלים
קטגוריה:ישראלים ילידי איטליה
קטגוריה:רוחמה: אישים
קטגוריה:עובדי משרד החוץ
קטגוריה:ניצולי השואה: איטליה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פריז
קטגוריה:אישים הקבורים בקריית ענבים
קטגוריה:ישראלים שנולדו ב-1929
קטגוריה:ישראלים שנפטרו ב-2019